ALT ลั่นผลงาน H2/59 ดีกว่า H1/59 รับผลดีกลุ่มมือถือเริ่มลงทุน 4G
ALT ลั่นผลงาน H2/59 ดีกว่า H1/59 รับผลดีกลุ่มมือถือเริ่มลงทุน 4G
8 ก.ย. 2559

นางปรีญาภรณ์ ตั้งเผ่าศักดิ์ กรรมการผู้อำนวยการ บริษัท เอแอลที เทเลคอม จำกัด (มหาชน) หรือ ALT ผู้ประกอบธุรกิจโทรคมนาคมแบบครบวงจร  เปิดเผยว่า แนวโน้มผลการดำเนินงานในช่วงครึ่งหลังของปี 2559 จะสามารถเติบโตได้ต่อเนื่องจากช่วงครึ่งปีแรก  เนื่องจากได้รับปัจจัยหนุนจากกลุ่มผู้ประกอบการโทรศัพท์เคลื่อนที่เริ่มมีแผนการลงทุนต่าง ๆ เพื่อรองรับ 4G  หลังชะลอการลงทุนในครึ่งปีแรก
อีกทั้ง บริษัทฯยังทยอยรับรู้รายได้จากปริมาณงานในมือ (Backlog) มูลค่าประมาณ 809 ล้านบาทซึ่งจะเตรียมทยอยรับรู้รายได้ตั้งแต่ปีนี้เป็นต้นไป ประกอบกับยังอยู่ระหว่างรอลุ้นผลประมูลงานใหม่อีกจำนวนมาก
ส่วนกลยุทธ์การดำเนินงานในช่วงครึ่งของปี 2559 บริษัทฯ ยังคงเน้นกลยุทธ์การลงทุนในโครงสร้างพื้นฐานด้านโทรคมนาคมเพื่อให้เช่า ซึ่งเป็นงานที่มีอัตราการทำกำไรที่ดีอย่างแข็งแกร่ง เป็นโครงการที่ดำเนินการโดยบริษัทจำนวน 2 โครงการ คาดเริ่มรับรู้รายได้บางส่วนในช่วงต้นปี 2560 และดำเนินการโดยกิจการร่วมค้าอีกจำนวน 3 โครงการ ซึ่งเริ่มรับรู้เป็นรายได้เข้ามาแล้ว จะช่วยผลักดันรายได้และกำไรในอนาคตเติบโตอย่างแข็งแกร่ง